ক্যালিফোর্নিয়া উপসাগর
ক্যালিফোর্নিয়া উপসাগর (আরো পরিচিত কর্টেজ সাগর, কর্তেস সাগর অথবা সিন্দূর সাগর (ভার্মিলিয়ন সী) নামে; স্থানীয় স্প্যানিশ ভাষায় পরিচিত Mar de Cortés অথবা Mar Bermejo অথবা Golfo de California নামে) হচ্ছে প্রশান্ত মহাসাগরের একটি প্রান্তীয় সাগর যেটি বাজা ক্যালিফোর্নিয়া উপদ্বীপকে মেক্সিকোর মূলভূখন্ড থেকে পৃথক করেছে। সম্ভব্য ৪,০০০ কিমি (২,৫০০ মা)তটরেখা নিয়ে এর সঙ্গে মেক্সিকোর রাজ্য বাজা ক্যালিফোর্নিয়া, বাজা ক্যালিফোর্নিয়া সার, সোনোরা, এবং সিনালোয়ার সঙ্গে সীমানা রয়েছে। যেসব নদী ক্যালিফোর্নিয়া উপসাগরে পতিত হয়েছে সেগুলোর মধ্যে অর্ন্তভুক্ত হল কলোরাডো, ফোর্ট, মেয়ো, সিনালোয়া, সোনোরা, এবং ইয়াকুই নদী। উপসাগরটির পৃষ্ঠ এলাকা প্রায় ১,৬০,০০০ কিমি২ (৬২,০০০ মা২)। পৃথিবীর অন্যতম বৈচিত্রপূর্ণ সমুদ্র বলে বিবেচনা করা হয় এই উপসাগরটিকে, এবং ৫,০০০ এর অধিক দীর্ঘ অমেরুদন্ডী প্রজাতির আবাসস্থল। এক মিলিয়ন মানুষের বাসস্থান, বাজা ক্যালিফোর্নিয়া হচ্ছে বিশ্বের দ্বিতীয় দীর্ঘতম উপদ্বীপ, দক্ষিণ-পূর্ব এশিয়ার মালয় উপদ্বীপের পরে। ক্যালিফোর্নিয়া উপদ্বীপের কিছু অংশ ইউনেস্কো বিশ্ব ঐতিহ্যবাহী স্থান।